Kagga Kamma Nature Reserve | LekkeSlaap
Kagga Kamma Nature Reserve: Hooffoto's
Adres: Langs die R303, 100 km buite Ceres, 6835, Wes-Kaap
Vanaf R2 716 per nag (vir 2 persone)
Kagga Kamma Nature Reserve is bekend vir sy natuurskoon en dramatiese rotsformasies tipies aan die Sederberge, en bied aan gaste 'n unieke wegbreek-ervaring.
Verblyf is beskikbaar in mensgemaakte grot-suites of ruim grasdak-huisies wat geskik is vir 2 tot 4 gaste.
Die grot-suites is so gebou dat dit integreer met die natuurlike sandsteenformasies. Die voorkant van die suites is mensgemaak en die agterste binnemuur is van natuurlike sandsteen. Elke suite het 'n dubbelbed, 'n en suite-badkamer en bied toegang tot 'n stoepie met 'n uitsig. Gaste kan die pragtige rotsformasies van naby verken in dié suites wat naatloos in hul omgewing saamsmelt.
Die ruim grasdak-huisies lyk soos die tradisionele wonings van die San-stamme wat baie jare gelede in die reservaat gewoon het. Dié opelugkamers het elk 2 enkelbeddens of 'n dubbelbed. Hier kan gaste onder die sterre slaap, maar steeds gemaklik wees.
Die lodge se restaurant bedien ontbyt, middagete en aandete. Aandete in die buitelug-boma onder die naghemel is 'n hoogtepunt.
Met 'n ryk kulturele erfenis, bied hierdie geestelike land skouspelagtige natuurskoon, antieke rotskuns, inheemse fauna en flora en 'n fenomenale naghemel; waar die Melkweg, miljarde sterre, planete, satelliete en verskietende sterre gaste verstom.
Kagga Kamma is ook ideaal vir avontuurlustiges en gaste kan bergfietsry, 4x4-ry, rotsklim, voetslaan en sommer net rustig stap. Kom leer meer oor die plant- en wildspesies van dié droë gebied op begeleide 4x4-uitstappies en ontdek wild soos springbokke, sebra's en elande, asook kleiner, minder bekende, maar interessante inheemse diere.
Gaste kan die Suidelike sterrehemel verken op 'n sterrekyk-toer wat deur 'n gids begelei word. Die oop en donker nagte maak die Sederberge die ideale sterrekyk-bestemming waar gaste uitstekende uitsigte van die maan, sterre, satelliete, planete en die Whirlpool-sterrestelsel kan geniet.
Op Kagga Kamma se bekende rotskuns-toere verken gaste die indrukwekkende kultuurgeskiedenis van die omgewing tydens 'n begeleide verkenningstog van die woonplekke van die stamme wat eens hier gewoon het. Gaste kan ook 'n vierwielmotorfiets-safari geniet, wat hulle neem na meer afgeleë, ontoeganklike dele van die reservaat, of 'n rustige skemerkelkie-toer.
4.5 uit 5van 6 resensies vir Kagga Kamma Nature Reserve
Langs die R303, 100 km buite Ceres, 6835, Wes-Kaap
Gaste dink Kagga Kamma Nature Reserve het 'n baie goeie ligging
Tankwa Karoo Wes-Kaap
Vanaf R2 716
https://travelground.imgix.net/AAEAAQAAAAAAAAAAAAAAOD1o7WSK963U2kAasu3NYVmD9CFrQSGIl4jqGZbq86XiICrjvD?w=1440&h=960&fit=crop&auto=format Vanaf R2 716 per nag (vir 2 persone) 6 5 1 5 Off R303 100 km from Ceres 6835 Wes-Kaap 086 999 0018 14:00-19:00 10:00 -32.746132 19.562365